Kaukysa
Kaukysa – nedidelis upelis Vilniuje; Vilnios kairysis intakas. Prasideda kalvose ties Ribiškėmis. Giloku slėniu teka į šiaurę. Upelį kerta kelias  101  Vilnius–Šumskas  (Didžioji Ribiškių g.) ir Vilniaus–Naujosios Vilnios geležinkelio atkarpa. Toliau Kaukysa teka pro Markučius. Įteka į Vilnią ~4 km nuo jos žiočių, ties šios vingiu tarp Subačiaus g. daugiabučių ir Markučių dvaro parko. Visas baseinas patenka į Pavilnių regioninį parką.